Vispārējās tiesas (ceturtā palāta) 2017. gada 25. janvāra spriedums –

ANKO/Komisija

(lieta T‑768/14)

Šķīrējklauzula – Vienošanās par subsīdiju piešķiršanu, kas ir noslēgta saistībā ar Septīto pamatprogrammu pētniecībai, tehnoloģiju attīstībai un demonstrējumu pasākumiem (2007.–2013. gads) – “Pocemon” projekts – Pieļaujamās izmaksas – Pretprasība – Piešķirto līdzekļu atmaksāšana – Nokavējuma procenti

1. Tiesvedība–Vēršanās Vispārējā tiesā saskaņā ar šķīrējklauzulu–Līgums, kam piemērojamas valsts tiesības–Valsts materiālo tiesību piemērojamība–Valsts jurisdikcijas tiesību normu nepiemērojamība–Valsts tiesiskais regulējums par pierādījumiem materiālo tiesību jomā (LESD 272. pants) (skat. 41., 42. punktu)

2. Eiropas Savienības budžets–Savienības finanšu atbalsts–Saņēmēja pienākums ievērot atbalsta piešķiršanas nosacījumus–Komisijas sagatavots audita ziņojums–Audita ziņojums, kas nav uzskatāms par sagatavojošu dokumentu nelabvēlīgam aktam–Sacīkstes principa un tiesību tikt uzklausītam nepiemērojamība (LESD 288. un 299. pants) (skat. 47.–49. punktu)

3. Eiropas Savienības budžets–Savienības finanšu atbalsts–Saņēmēja pienākums ievērot atbalsta piešķiršanas nosacījumus–Tikai faktisko izdevumu finansēšana–Deklarēto izdevumu pamatošana–Pierādīšanas pienākuma sadale (LESD 317. pants) (skat. 57.–59., 133., 134. punktu)

4. Eiropas Savienības budžets–Savienības finanšu atbalsts–Saņēmēja pienākums ievērot atbalsta piešķiršanas nosacījumus–Tikai faktisko izdevumu finansēšana–Deklarēto izdevumu pamatošana–Personāla izdevumi–Tāda pienākuma neievērošana, saskaņā ar kuru ir jāuzrāda uzticamas darba laika uzskaites tabulas nolūkā pamatot deklarētos personāla izdevumus saistībā ar nolīgumu izpildi–Neatlīdzināmi izdevumi (skat. 77.–97. punktu)

5. Eiropas Savienības budžets–Savienības finanšu atbalsts–Saņēmēja pienākums ievērot atbalsta piešķiršanas nosacījumus–Tikai faktisko izdevumu finansēšana–Deklarēto izdevumu pamatošana–Komisijas sagatavots finanšu audits–Atteikums sniegt piekļuvi revidentu pieprasītajai informācijai–Atbalsta piešķiršanas nosacījumu pārkāpums (skat. 115.–124. punktu)

6. Eiropas Savienības budžets–Savienības finanšu atbalsts–Saņēmēja pienākums ievērot atbalsta piešķiršanas nosacījumus–Tikai faktisko izdevumu finansēšana–Komisijas ierosināta procedūra par samaksāto avansu atgūšanu atbalsta piešķīrumā–Atgūšanas prasība, kas izriet no nolīgumu noteikumiem–Samērīguma principa pārkāpums–Neesamība (skat. 140. punktu)

7. Eiropas Savienības budžets–Savienības finanšu atbalsts–Saņēmēja pienākums ievērot atbalsta piešķiršanas nosacījumus–Tikai faktisko izdevumu finansēšana–Komisijas ierosināta procedūra par samaksāto avansu atgūšanu atbalsta piešķīrumā–Revīzijas gala ziņojuma secinājumu ņemšana vērā (skat. 148. punktu)

Priekšmets

Pirmkārt, prasība, kas pamatota ar LESD 272. pantu un kuras mērķis ir atzīt par nepamatotu Komisijas prasību par tās summas atmaksu, kas izmaksāta prasītājai, izpildot līgumu Nr. 216088 projekta “Point Of CarE MONitoring and Diagnostics for Autoimmune Diseases” finansēšanai, kas noslēgts Eiropas Kopienas septītās pamatprogrammas pētniecības, tehnoloģiju attīstības un demonstrējumu pasākumiem (2007. līdz 2013. gads) ietvaros, un, otrkārt, pretprasība piespriest prasītājai atmaksāt summu, kas ir tikusi nepamatoti izmaksāta, izpildot šo līgumu.

Rezolutīvā daļa

1) Noraidīt ANKO AE Antiprosopeion, Emporiou kai Viomichanias celto prasību.

2) Piespriest ANKO AE Antiprosopeion, Emporiou kai Viomichanias samaksāt Eiropas Komisijai summu EUR 377733,93 apmērā, pieskaitot nokavējuma procentus, sākot no 2014. gada 3. maija līdz pilnīgai minētās summas samaksai, ar likmi 3,75 % apmērā.